ผู้สนับสนุน.. VGI เห็นอะไรใน Kerry
E-Commerce ในประเทศไทยมีการเติบโตอย่างรวดเร็ว จึงทำให้ VGI มองเห็นโอกาส นั่นก็คือ ธุรกิจโลจิสติกส์ ซึ่งเป็นธุรกิจที่ได้รับประโยชน์จาก E-commerce และ Kerry ก็เป็นหนึ่งในบริษัทที่กำลังมาแรงในเรื่องนี้  เรื่องนี้เป็นอย่างไร ลงทุนแมนจะเล่าให้ฟัง
24 ก.ย. 2561

ผู้สนับสนุน..
VGI เห็นอะไรใน Kerry / โดย ลงทุนแมน
E-Commerce ในประเทศไทยมีการเติบโตอย่างรวดเร็ว
จึงทำให้ VGI มองเห็นโอกาส นั่นก็คือ ธุรกิจโลจิสติกส์
ซึ่งเป็นธุรกิจที่ได้รับประโยชน์จาก E-commerce
และ Kerry ก็เป็นหนึ่งในบริษัทที่กำลังมาแรงในเรื่องนี้
เรื่องนี้เป็นอย่างไร ลงทุนแมนจะเล่าให้ฟัง
ปัจจุบันคนนิยมขายสินค้าบนออนไลน์กันมากขึ้น จึงทำให้ธุรกิจการส่งพัสดุ มีความสำคัญ
และได้รับประโยชน์จากธุรกิจออนไลน์เป็นอย่างมาก
ซึ่ง บริษัท เคอรี่ เอ็กซ์เพรส ประเทศไทย (Kerry) ก็เป็นหนึ่งในบริษัทที่ได้รับประโยชน์ ที่อยู่ท่ามกลางตลาด E-Commerce ที่แข่งขันกันอย่างดุเดือด
เมื่อดูผลประกอบการของ บริษัท เคอรี่ เอ็กซ์เพรส ประเทศไทย ย้อนหลัง 3 ปีพบว่า
ปี 2558 รายได้รวม 1,520 ล้านบาท กำไร 135 ล้านบาท
ปี 2559 รายได้รวม 3,228 ล้านบาท กำไร 308 ล้านบาท
ปี 2560 รายได้รวม 6,673 ล้านบาท กำไร 733 ล้านบาท
ซึ่งเห็นได้ชัดว่า Kerry มีการเติบโตอย่างก้าวกระโดด จึงทำให้เป็นบริษัทที่น่าจับตามอง
และในเดือน พฤษภาคม 2561 บริษัท วีจีไอ โกลบอล มีเดีย จำกัด (มหาชน) หรือ VGI ได้ประกาศเข้าซื้อหุ้นบริษัท เคอรี่ เอ็กซ์เพรส (ประเทศไทย) จำกัด สัดส่วน 23% เป็นมูลค่ากว่า 5,900 ล้านบาท
VGI เป็นบริษัททำธุรกิจเกี่ยวกับสื่อโฆษณา ซึ่งเป็นบริษัทในเครือของ บริษัท บีทีเอส กรุ๊ป โฮลดิ้งส์ จำกัด (มหาชน)
ซึ่งที่ผ่านมา VGI ได้ปรับกลยุทธ์ผันตัวเองจากการเป็นเจ้าของสื่อนอกบ้านขนาดใหญ่ เป็นผู้นำ O2O solutions ด้วยการผสมผสานทั้งสื่อโฆษณาออฟไลน์ และโลกออนไลน์เข้าด้วยกัน ผ่าน 3 แพลตฟอร์มหลัก 1) โฆษณา 2) ธุรกิจชำระเงิน (Rabbit) 3) ธุรกิจขนส่ง (Kerry)
และเมื่อ VGI ได้ซื้อ Kerry ก็เป็นการส่งเสริมให้กันทุกฝ่าย
โดย Kerry จะมีจุดบริการเพื่อรับส่งพัสดุบนสถานีรถไฟฟ้า BTS จึงทำให้ Kerry สามารถขยายตลาดได้มากขึ้น
รวมไปถึงสามารถทำลอยัลตี้โปรแกรมสำหรับลูกค้าผ่านระบบ Rabbit Rewards
ส่วน VGI ก็ได้ขยายธุรกิจและช่องทางการติดต่อสื่อสารกับผู้บริโภคไม่จำกัดแต่เพียงงบโฆษณา แต่ยังต่อยอดไปถึงงบการตลาด
และที่น่าสนใจคือ ข้อมูล heat map ในมือของ Kerry ก็จะทำให้ VGI ออกแบบสื่อโฆษณาให้ตรงกับกลุ่มเป้าหมายได้ดียิ่งขึ้น รวมไปถึงโอกาสทางธุรกิจใหม่ๆ เช่น การแจกสินค้าตัวอย่างผ่านเส้นทางการจัดส่งของ Kerry
ซึ่งก็จะทำให้บริษัทมีระบบ O2O ecosystem ที่แข็งแกร่งและครบวงจรมากขึ้น
ดังนั้น การร่วมมือกันของ VGI และ Kerry ในครั้งนี้ เป็นกรณีศึกษาที่น่าติดตาม
ในบางครั้งถ้าแต่ละคนมีจุดเด่นในคนละด้าน ถ้านำมารวมกัน ก็อาจจะให้ผลลัพธ์ที่ดีกว่าเดิมก็เป็นได้..
หมายเหตุ: การลงทุนมีความเสี่ยง บทความนี้ไม่ได้ชี้นำให้ซื้อหรือขายหุ้นตัวนี้ โปรดศึกษาข้อมูลให้ครบถ้วนก่อนตัดสินใจลงทุน